《耕读轩集陶诗二首 其二》
明代·袁华

种桑长江边，开荒南野际。星纪奄将终，风雨纵横至。

既耕亦已种，及时当勉励。收敛不盈廛，冬日凄且厉。

时还读我书，竟此岁月驶。缅焉起深情，怀役不遑寐。

守拙归田园，鵔䴊安足恃。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。